Държавен вестник, бр. 52, 2005 г., стр. 65

Б Р О Й  52
Д Ъ Р Ж А В Е Н   В Е С Т Н И К
С Т Р .  65
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО
НА ЗЕМЕДЕЛИЕТО И ГОРИТЕ
ЗАПОВЕД № РД 09-346
от 14 юни 2005 г.
На основание чл. 3, чл. 42, ал. 1 и чл. 49 от Закона
за ветеринарномедицинската дейност във връзка със
споразумението за взаимодействие между министъра
на земеделието и горите, министъра на финансите и
министъра на вътрешните работи от 10 май 2002 г.
нареждам:
1. Изменям и допълвам заповед № РД-09-338 от
14.V.2002 г., като в т. 1 след думите “Ново село” се до-
бавя “Лесово”.
2. Заповедта влиза в сила от деня на обнародването
є в “Държавен вестник”.
За министър: Б. Абазов
37597
МИНИСТЕРСТВО НА ОБРАЗОВАНИЕТО
И НАУКАТА
ЗАПОВЕД № РД-14-52
от 6 юни 2005 г.
На основание чл. 11, ал. 3 ЗНП и чл. 28, ал. 2, т. 1
във връзка с чл. 20, т. 5, 6 и 7 от Наредба № 7 от
2001 г. за откриване, преобразуване, промени и зак-
риване на частни детски градини и училища, молба
на лицето, получило разрешение за откриване на
Частна профилирана гимназия с чуждоезиково обу-
чение “Ал. Дюма”, София, и съдебно решение № 2 от
11.ХII.2004 г. по ф.д. № 18814/92 на Софийски град-
ски съд изменям и допълвам заповед № РД-14-86 от
31.VII.1996 г. (ДВ, бр. 75 от 1996 г.), изм. със заповед
№ РД-14-11 от 16.II.1999 г. (ДВ, бр. 30 от 1999 г.),
както следва:
1. Думите “ЕТ “Версо—Димитрина Герганова”—
София” се заменят с “Деметра ДиЕнДжи”—ООД”.
2. След думите “с прием на ученици след VII клас
и със срок на обучение 5 години” се добавя ново изре-
чение: “Училището организира обучение по профили-
те: “Чуждоезиков”, “Природоматематически” и “Тех-
нологичен”.
 3. Добавят се думите “Училището се управлява и
представлява от Димитрина Николова Герганова”.
Министър: Иг. Дамянов
36001
ЗАПОВЕД № РД-14-53
от 8 юни 2005 г.
На основание чл. 11, ал. 3 ЗНП във връзка с чл. 18,
ал. 2, т. 1 ППЗНП и чл. 17 от Наредба № 7 от 2001 г.
за откриване, преобразуване, промени и закриване
на частни детски градини и училища разрешавам на
сдружение “Образователен свят”, представлявано от
Татяна Славчева Андреева, съдебна регистрация—
решение № 1 от 19.I.2005 г. по ф.д. № 519/2005 на Со-
фийски градски съд, индентификационен код по
БУЛСТАТ 131359326, седалище и адрес на управле-
ние—София, район Надежда, ж.к. Надежда I част,
бл. 117, ет. 10, ап. 63, да открие от учебната 2005/2006 г.
Частна професионална гимназия по банково дело, тър-
говия и финанси. Училището организира обучение по
професиите: “Финансист”, “Счетоводител”, “Данъчен
и митнически посредник”, “Икономист-мениджър”,
Икономист-информатик”, “Маркетолог”.
Училището има право да издава удостоверение за
завършен клас, свидетелство за основно образование,
удостоверение за завършено средно образование, дип-
лома за средно образование, свидетелство за професи-
онална квалификация.
Официален адрес—София, бул. Витоша 91, обуче-
нието се провежда на адрес—София, бул. Витоша 91,
ет. 1, западно крило, кабинети № 13, 15, 16, 17 и 18 в
Национална търговско-банкова гимназия.
Училището се управлява и представлява от Живка
Крумова Маринкова.
Министър: Иг. Дамянов
36002
МИНИСТЕРСТВО НА ПРАВОСЪДИЕТО
ЗАПОВЕД № ЛС-И-366
от 9 юни 2005 г.
На основание чл. 150, ал. 3 от Закона за съдебната
власт насрочвам конкурс за длъжността съдия-изпъл-
нител при Районен съд—гр. Лом.
Конкурсът да се проведе в сградата на съда на
26.IХ.2005 г. в 9 ч. с писмен изпит—тест, резултатите
от който да се обявят на 28.IХ.2005 г. Издържалите
писмения изпит да се явят на устен изпит, който да се
проведе на 29.IХ.2005 г. в 9 ч.
Конкурсът да се проведе за проверка на познанията
на кандидатите по Гражданския процесуален кодекс—
част пета. Изпълнително производство, Закона за осо-
бените залози и Търговския закон—част четвърта.
Несъстоятелност.
Кандидатите да отговарят на изискванията на
чл. 126, ал. 1 от Закона за съдебната власт.
Към молбите за участие кандидатите прилагат ав-
тобиография, свидетелство за съдимост, медицинско
свидетелство, документ за трудов, осигурителен и/или
служебен стаж, декларации по чл. 12 и чл. 126, ал. 1 от
Закона за съдебната власт и нотариално заверени ко-
пия от диплома и удостеверение за придобита право-
способност.
Конкурсът да се проведе от комисия, определена
от председателя на Районен съд—гр. Лом, в състав:
двама съдии и един представител на Министерството
на правосъдието, която да изготви подробен регламент
за провеждането на същия.
В тридневен срок от провеждане на конкурса пред-
седателят на Районен съд—гр. Лом, да направи пред-
ложение пред министъра на правосъдието за назнача-
ване на класирания на първо място кандидат на осно-
вание чл. 56, ал. 1, т. 5 от Закона за съдебната власт,
както и да приложи заповедта за определяне на коми-
сията, протоколите с резултатите от проведения кон-
курс, документите на спечелилия кандидат и писмени-
те работи на всички участници.
Молбите за участие в конкурса да се приемат от
административния секретар на съда с входящ номер и
дата до края на работното време на 26.VIII.2005 г.
Министър: А. Станков
36003